. 


- . 


4 

i 

’ 


. 


DISPUTATIO  MEDICA 

INAUGURALIS 

DE 

APOPLEXIA 


£UAM, 


ANNUENTE  SUMMO  NUMINE, 


EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMI JE  EDINBURGENJE  PRAEFECTI / 


NECNON 

Amplissimi  SENATUS  ACADEMICI  Consensu,  et 
Nobilissim-e  FACULTATIS  MEDICAE  Decreto  ; 

Pro  <®rauu  Doctoris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  ; 


ERUDITORUM  EXAMINI  SUBJICIT 

GERVASE  ALEXANDER, 

anglujs. 


IV.  NONAS  AUGUSTI,  HORA  LOCOQUE  SOLITIS. 


EDINBURGI : 

EXCUDEBAT  P.  NEILL. 


MDCCCXXIV 


\ ' - ‘ ' ; ' 


om  ISTAH  QU  imUiA  > 

•rp  ' - - ■ •• 

• ••  * 

■ MUJUDatrtO  )OH 


! 


r\ 


t ’ ' / 


y ; >: : : : > ■■ 


’ 4«- r A. xa JA  aE8A¥H3CO 


»•1 1 i%  r<  - >-  <•  > 


r • - 


•;>  ' 


■ IA  ?J  '-' 


X ■ 


CARISSIMO  PATRI  SUO 

HOC  OPUSCULUM 

INSCRIPSIT 

GERVASE  ALEXANDER. 


\ 


/ . 


*-j  * : 


5 v 


,/vixa 


• • • - •-  - • • — - 

>i  t . f -*}<•*  ii/,. 


. . { $ ■Tiiiv^  oiU'  i jjb  feiidiom  8TVMA.tfJp/ 

u i.i-yv  <«.••.!  i UM lu >•  Hiui  ,*h.4  «Iu*  39  JUltf 

a9(nt^  ,-,p.!;  u * • ■ -w 

/■}}»  /uiJiRt  mmuT  W'  » • : '>•■-  ).»  ! ’•  ■ aan 

. - iqo*tq  iiiu-.wd‘u  p-;  rlhriid-  .>!>..  \»t  :iinw.^  i>iupi(e 

/i  • ‘iuin\»  > nU  -r,;  »u..ano!  a\9« 

r> . > j j.  ‘-i,  >,•>'  < 0>>f/  ;n  ili  ia*  it  r^Jr/S 

, 

. ,^‘i  $*  > :'i  ^u»>  { 'iJ  •»  * W<f.& 


DISPUTATIO  MEDICA 
IN  AUGURALIS 


DE 


APOPLEXIA. 


Auctore  Geuvase  Alexander. 


Q,uamvis  morbus  de  quo  nunc  agitur,  a pluri- 
bus et  eruditissimis  viris,  tum  vetustis  tum  recen- 
tioribus,  tractatus  est,  ejus  tamen  Pathologia  pa- 
rum intellecta  esse  mihi  videtur.  Tironi  igitur,  qui 
aliquid  novi  de  re  adeo  difficili  et  obscura  propo- 
nere vellet,  forsan  temeritas  objiceretur.  Hic 
autem  mihi  est  in  animo,  nonnulla  ex  iis,  quae  a 
scriptoribus  fuerunt  tradita,  colligere  et  perpen- 
dere. Apud  Celsum,  caput  de  Attonitis  repe- 

rire  licet,  in  quo  ait : “ Attonitos  quoque  raro 
videmus  quorum  et  corpus,  et  mens  stupet.  Fit 
Interdum  ictu  fulminis,  interdum  morbo : hunc 
avoKXriliu.v  Graeci  appellant.”  In  capite  sequen- 
ti ita  dicit : “ At  resolutio  nervorum  frequens 
ubique  morbus  est.  Sed  interdum  tota  corpora, 
interdum  partes  infestat.  Veteres  auctores  illud 
UTTov-hq^ici!/  nominaverunt.”  Haec  duo  capita 
diversarum  sententiarum  quae  de  hujus  morbi 
frequentia  prolatae  fuerunt,  causam  explicabunt. 
Alii  enim,  capite  priore  freti,  morbum  esse  rarum 
censuerunt ; alii  autem  caput  posterius  intuentes, 
frequentem  esse  affirmarunt.  Sed,  ut  verbis  Mor- 
gagni utar,  <£  et  ante  Celsum  et  post  Celsum 
frequentem  fuisse  Apoplexiam,  cum  Hippo- 
crates indicavit,  tum  alii  Patris  Medicinae 
dogmata  memorantes  confirmaverunt ; inter  hos 
Hollerius,  et  Forrestus,  rem  non  modo  in 
dubium  non  vocarunt,  sed  et  suis  observationibus 
eomprobarunt.”  Hic  morbus  revera,  omnibus 
temporibus,  in  omnibus  regionibus,  et  tempesta- 
tibus, omni  aetate,  et  ordine  vitae,  fieri  solet : ni- 
hilominus in  locis  frigidis  atque  humidis,  in  coeli 
constitutione  pluviosa  et  austrina,  aetate  provec- 

ta,  et  inter  nobiles  potius  quam  novos,  maxime 
vigere  solet.  Raro  quidem  pauperum  tabernas 
pulsat  Apoplexia ; raro  nostra  infestat  Nosoco- 
mia, siquidem  ipse,  opera  praxi  clinicae  jam  diu 
data,  unum  duntaxat  exemplar  vidi : hanc  sen- 
tentiam confirmat  vir  acri  ingenio  praeditus  Do- 
minus Cheyne,  cui,  dum  quinque  annos  in  re 
militari  versabatur,  haud  ullum  exemplum  sub 
sensus  cecidit : nec  dubitat  affirmare,  hunc  mor- 
hum  in  Nosocomiis  Militaribus  rarissime  inveni- 
ri. Quanquam  hic  morbus  homines  aetate  pro- 
vectos potissimum  invadit,  interdum  tamen  juve- 
nes, interdum  maturos  occupat.  Quare  vero 
Apoplexia,  magis  divites  quam  pauperes,  otiosos 
quam  impigros  afficiat,  hujusce  mali  causas  ani- 
madvertendo, mox  ostendetur.  Interea  rationem 
definitionis  habeamus. 

DEFINITIO. 

Culleni  praeclari  definitio  mihi  accuratior 
esse  videtur,  scilicet ; “ Motus  voluntarii  fere 
omnes  imminuti,  cum  sopore,  plus  minus  pro- 
fundo, superstite  motu  cordis  et  arteriarum.” 

More  Culleni  hunc  morbum  in  duo  genera  di- 
videre liceret,  nempe.  Sanguineum  et  Serosum. 
Hic  autem  apoplexiam  a sanguine  tantum  attin- 
gere placet. 

fi  ! jioia 9?  so  ilooi  aoiolonxrlqg  .olam 

' kW/JlOi)  ilOffD9Xf  8i'iO  Bffllfo-;  » iU.tIIflVl089J 

RATIO  SYMPTOMATUM. 

fuijTges  8ioar  ixib  .mmifrob  .nnr^giiT 

Aeiquando,  ante  morbi  impetum  sese  homo 

bene  habere  videtur,  multos  annos  sperans,  mor- 
bo in  corpore  jam  latente  in  lucem  facile  profe- 
rendo : saepius  autem  praeeunt  corporis  plenitudo, 
ab  exercitatione  abhorrentia,  et  lassitudo  una  cum 
quodam,  praecipue  post  cibos,  sopore.  Saepeiiu- 
mero  gravitas  dolorve  capitis,  visus  auditusque 
imminutio,  voluntariorum  musculorum  tremores, 

inciti  luiiiMm  iJip  . i.Jpj-ii  jxxcHJi  6 <-* 

necnon,  per  intervalla,  delirium,  accedunt.  Ali- 
quando epistaxis  superveniens  aegrum  levat ; 
eam  fere  praecedunt  pulsationes  arteriarum  tem- 
poralium insolitae,  et  tinnitus  aurium,  cum  ocu- 
lis tumidis  et  humidis.  Ubi  signa  jam  memo- 
rata conspiraverunt,  morbi  impetum  timere  licet ; 
nonnulli  tamen,  quibus  secunda  adhuc  fuerat  va- 
letudo, hoc  malo  ex  improviso  tenentur  ; et,  nui- 

lis  morbi  signis  praegredientibus,  motu,  sensuque 
orbati  concidunt.  Pulsus  primo  est  tardus  et 
plenus,  mox  citior  et  debilior  futurus  ; respira- 
tio laboriosa,  et  rhoncho  haud  raro  comitata.  In- 
gravescente malo,  sphincteres  recti  et  vesicae  uri- 
nariae resolvuntur ; spuma  oris  necnon  convul- 
siones accedunt ; oculi  fiunt  vitrei,  et  extrema 
frigescunt : denique,  cita  mors  aegrum  premit. 
Quod  ad  convulsiones  attinet,  in  hoc  malo  adeo 
frequentes,  paulo  ante  impetum,  vel  ante  mortem 
sese  fere  ostendunt.  Quod  ad  spatium  temporis 
quo  desinit  hic  morbus,  aliud  exemplar  ab  alio 
multum  distat : modo  intra  paucas  horas,  modo 
intra  paucos  dies  hominem  tollit ; modo  autem 
complures  hebdomadas  vel  etiam  menses  perdu- 
rat. Ubi  superstes  fuerit  aeger,  quibusdam  mem- 
bris capitur ; memoria  fugit,  vel  saltem  immi- 
nuitur, vox  adeo  deficit,  ut  quaedam  vocabula 
proferre  nequeat ; plus  minusve  labat  animus ; 
et  convulsionibus  obnoxius  erit,  si  quando  potum 
cibumve  immodice  assumpserit.  Postremo,  (ut 
ita  dicam)  hemiplegia  plerumque  Apoplexiam 
excipit. 

SECTIO  CADAVERUM. 

Non  defuere  Apoplexiae  exempla,  in  quibus, 
licet  extemplo  sublatus  fuerit  aeger,  nulla  morbi 
signa  reperta  fuerunt.  IToffmannus  quidem, 
certe  autem  injuria,  ait ; “ Quis  ventriculos  .san- 
guine oppletos  in  Apoplexia  vidit  unquam?” 
Nimirum  in  hac  re  fallebatur  eruditus  vir  ; inves- 
tigatores enim  celeberrimi,  Bonnetus  et  Mor- 
gagnus, cum  multis  aliis,  ventriculos  sanguine 
infarctos  in  Apoplexia  a se  visos  esse  tradiderunt. 

m 

Neque  vero  inficior,  in  quibusdam  Apoplectico- 
rum  corporibus  incidendis,  ne  ullum  quidem  mor- 
bi vestigium  in  ventriculis  inveniri  posse.  Hu- 
jusmodi casum  notatu  dignum,  aliquanto  fusius 
sic  narrat  Bonnetus  : “ Senex  Theologus,  vir 
probus  et  pius,  corpore  obeso,  necnon  collo  bre- 
viore et  toroso  praeditus,  diu  invaletudinarius,  et 
vitam  sedentariam  agens,  cacochymiam  valde 
scorbuticam  contraxerat : respiratione  difficili  et 
anhelosa,  et  capitis  gravitate,  et  torpore  insolito 
affectus,  vix  quicquam  praeterea  laboris  aut  ex- 

ercitii  prsestare  poterat,  quam  quod  .quotidie  e 
cubiculo  ad  sacellum  adiret  et  rediret.  Quodam 

4 

mane  capellam  paulo  ante  preces  ingressus,  dum 
genibus  provolvitur  derepente  perculsus,  et  mox 
cMpcM®*  et  insensibilis  factus,  in  humum  con- 
cidit : illinc  vero  sublatus,  et  vestibus  exutus, 
lecto  concalefacto  imponitur : Ipse  aliique  Medici 
mox  accersiti,  reperimus  eum  non  modo  absque 
sensu,  pulsu  et  respiratione,  sed  toto  corpore  fri- 
gentem,  et  plane  rigidum  : nec  ullis  remediis  ali- 
quandiu  licet  diligentissime  adhibitis,  ad  vitam 
aut  incalescentiam  revocari  potuit ; unde  suspi- 
cati sumus  a primo  ictu  cordis  pulsum  penitus 
ademptum  fuisse  : postridie  cadaver  exanime  sa- 
tis obriguisse  visum,  aperuimus,  nihil  dubitantes, 
quin  affectus  ita  subito  lethalis  vestigia  satis 
clara,  intra  eyzetpuXov  relicta,  in  conspectum  pro- 
dirent : verum  illic,  aut  in  alia  quavis  parte, 
morbi  licet  atrocissimi,  ne  vel  umbra  quaedam  su- 
pererat : vasa  meningas  irrigantia  sanguine  me- 
diocriter repleta  fuerunt,  absque  ulla  tamen  phlo- 
gosi,  aut  extravasatione  : Cerebrum,  cerebellum, 
et  medulla  oblongata,  cum  processibus  eorum 
omnibus  et  prominentiis,  ubique  firma  et  bene  co- 

lorata,  tum  extra  tum  intus  per  totum  appare- 
bant. Nec  serum  nec  sanguis  effusus  ullibi  in- 
tra eorum  poros  et  meatus,  nec  etiam  in  ventri- 
culos coacervabatur  : quinimo  plexus  choroides, 
tum  intra  cerebri  cavitatem,  tum  pone  cerebellum 
consiti,  omni  culpa  immunes  videbantur ; adeo  ut 
materies  morbilica  prorsus  inconspicua  maneret, 
ej usque  illic  praesentiam  tantummodo  ab  effectu 
arguere  liceret.”  Hic  aeger  ex  insultu  apoplec- 
tico  interiisse  videbatur  : hanc  autem  sententiam 
signa  procul  dubio  satis  confirmant : si  res  ita  se 
habet,  fortasse  percontabitur  aliquis,  quaenam 
mortis  causa  fuerit  ? Hanc  scilicet  ipse  Bon ne- 
tus explicat,  qui,  in  sectione  cadaveris  persistens, 
paulo  post  ait : “ Ad  thoracem  devenimus,  ubi 
pulmones  discolores,  et  iehore  spumoso  per  totum 
infarcti,  respirationis  difficilis  et  anhelosae  causam 
satis  manifesto  prodebant : cor  vero  satis  sanum 
ac  firmum,  obstructione  quavis  prorsus  immune 
existebat : porro,  nec  in  vicinia  ejus,  nec  in  aliis 
circumcirca  visceribus,  abscessus  quispiam  aut 
apostema  reperiebatur.”  In  plerisque  cadaverum 
sectionibus,  exsecto  cranio,  vasa  cerebri  admodum 
turgida  reperiuntur,  necnon  tota  substantia  cere- 

bri  incisa  puncta  sanguinis  passim  ostendit: 
ex  venis  occipitalibus  aliisque  sanguis  abunde 
erumpit.  Dura  mater,  multo  crassior  quam  ae- 
quum est  videtur,  tantoque  arctius  quam  solet, 


calvariae  adhaeret,  ut  magna  vi  opus  sit  ad  hanc 
avellendam.  Crassiores  autem,  minusque  pellu- 
cidae quam  solent,  pia  mater  et  tunica  arach- 
noidea, quippe  quibus  vasa  sanguine  distenta 
sint.  Porro,  cerebri  substantia  justo  firmior  esse 
videtur ; nonnunquam  vero,  hoc  per  aetatem  fieri 
potest ; nam  plures'  auctores  massam  cerebralem 
aetate  provecta,  quam  in  juventute,  solidiorem 
esse  volunt : attamen  haec  observatio  non  semper 
constat.  In  unum  alterumve  ventriculum,  haud 
raro  magna  copia  effusus  fuit  sanguis,  modo  ater, 
modo  sero  permistus,  modo  concretus.  Ubi  au- 
tem extra  vasa  parum  erupit  sanguis,  vehem  en- 
tioris  arteriarum  motus  venosaeque  congestionis 
monumenta,  fere  semper  in  conspectum  veniunt. 
Caeteras  inter  partes  corporis  hoc  morbo  subinde 
laborantes  recenseri  potest  jecur,  quod  viscus 
peritonaeo  hic  illic  adhaerens,  aliasque  morbosufn 
saepenumero  reperitur : neque  tamen  illud  est 
mirandum,  siquidem  apoplectici  saepius  ebrietati 

sunt  addicti.  Pericardium  in  hoc  malo  plus  ae- 
quo humoris  continere  Morgagnio  videtur  ; vel 
ita  res  se  habet,  vel  saltem  in  medio  relinqua- 
mus. Cerebrum  vero,  cerebrique  cava  sanguine 
esse  referta,  ab  eodem  Anatomico  indefesso  ite- 
rum atque  iterum  certiores  facti  sumus. 

- • ’ acjtfH  ambasmeim'  mo*, : i -..-fu:  rdjaqfm 

CAUS.E  PRJGDISPONENTES. 

Innumerae  sunt  causae  proclivitatem  ad  Apo- 
plexiam efficientes.  Cum  autem  procliviores  alii 
ad  alios  morbos  existunt,  ita  maxime  huic  malo 
sunt  obnoxii,  quibus  corpus  est  obesum,  collum 
breve,  caput  amplum,  et  qui  vitam  agunt  otiosam, 
et  qui  laute,  vivunt.  A valde  imminutis  men- 
struis, aliisve  purgationibus,  oriri  potest  Apo- 
plexia ; nonnunquam  vetustorum  sanatio  ulce- 
rum, causam  suppeditat : alias  animi  offectus, 
amor,  scilicet,  ira,  gaudium,  eundem  praestant  ef- 
fectum. Labor  immodicus,  nocturnae  vigiliae, 
studia,  gravesque  occupationes,  hujus  insultum 
morbi,  faciunt ; necnon  cibo  ventrem  saturare  pe- 
riculosum est.  Vapores  etiam  mephitici,  et 

quaedam  res  narcoticae,  alcohol,  scilicet,  opium, 
aether,  et  similia,  et  metallorum  paucorum  vapo- 
res, utpote  hydrargyri,  &c.  pari  modo  nocebunt. 
Fortasse  Apoplexia  ah  arthritide,  multisque  aliis 
affectibus,  vel  inopinatis,  vel  a sensibus  minime 
perceptis,  originem  ducere  potest.  Denique, 
quicquid  impetum  sanguinis  a corde  in  cerebrum 
euntis  augebit,  vel  ejus  reditum  ex  capite  in  cor 
impediet,  hanc  labem  miserandam  inferre  pos- 
sit. 


«(Mf/l  l)£  ffOJfil {YliSOKI  yll!l£  }f3  • / 

CAUS^J  EXCITANTES. 

olsrri  aiud  ooiixem  sii  Amriaixo  godiom  Boiis  J&j 

Harum  magna  copia  est ; quarum,  tamen, 
nonnullae  inter  causas  praedisponentes  jam  recensi- 
tae fuerunt.  Aliquando  ebrietas  hoc  malum  ciet  ; 
aliquando  vulnera,  fracturae,  scilicet,  depressio, 
aliaeque  capitis  noxae,  idem  efficiunt.  Vulnera 
quidem  capitis,  etiamsi  levia,  morbum  subito 
moveri  solent;  eduntque  effectus,  ut  videtur, 
cerebrum  comprimendo.  A quibusdam  auctori- 
bus inter  causas,  memorata  fuit  capitis  deorsum 
inclinatio,  cum  arctiore  juguli  vinctura.  Frigus 

diuturnum,  et  immodicum,  pariter  ac  nimius  ca- 
lor,, Apoplexiae  causam  suppeditabit.  Aer  mephi- 
ticus, et  fulminis  ictus,  nonnunquam  idem  faci- 
unt. Aliquando  a tumoribus  durae  matri  incum- 
bentibus, a vasorum  in  os  mutatione,  aliisque 
obstructionibus  mechanicis,  morbus  oriri  visus 
fuit.  Quo  pacto  autem,  causae  supra  memoratae 
(cum  multis  aliis,  quas  enumerare  si  opus  esset 
possem)  in  quosdam  effectus  edant,  hic  exponam 
haud  necesse  est.  Nimirum,  aliae  serius,  aliae 
ocyus  agunt,  aliae  nervos,  aliae  vasa  sanguifera 
afficiunt.  Postremo,  quicquid  ad  vasorum  cere- 
bri diruptionem  confert,  malum  de  quo  agitur, 
propius  aut  remotius  excitare  possit. 


CAUSA  PROXIMA. 

Ut  causae  praedisponentes  morborum  in  uni- 
versum saepenumero  fiunt  excitantes,  ita  causas 
excitantes  subinde  proximas  fieri  posse  nonnulli 
credere  possunt.  Apoplexiae  tamen  cujusque,  ut 
accuratius  loquamur,  causa  illa  proxima  et  quae 
morbum  continet,  una  esse  videtur ; intimorum, 

scilicet,  qui  in  cerebro  fiunt,  motuum,  cum  videli- 
cet nos  movemus,  sentimus,  cogitamus,  subita  im- 
minutio, tanta  interdum,  ut  proxime  ad  cessatio- 
nem accedat,  aut  in  cessationem  continuo  transeat. 
Eam  imminutionem  multae  sunt  et  variae  quae 
inducant  causae,  quarum  aliae  omnino  sensus  fu- 
giunt, aliae  apparent.  Ex  his  complures  supra 
memoravimus,  illas  vero  conjicere  nec  res  nec 
tempus  sinit : sat  erit  hic  proponere,  sanguinis, 
in  aliquam  partem  cerebri  vel  cerebelli,  effusio- 
nem, vel  pro  causa  proxima,  id  est,  morbo  saepis- 
sime haberi  posse. 

DE  DIAGNOSI. 

Siquando  hoc  malum  cum  Syncope  vel  Epi- 
lepsia confusum  fuerit,  hoc  perraro  accidere  ne- 
cesse  est.  In  Syncope  pallescit  vultus,  in  Apo- 
plexia faciei  color  manet  vel  augetur ; in  Syncope 
deficit  pulsus,  in  Apoplexia  constat ; hac  in  re 
gravis  est  spiritus,  in  illa  intercludi  videtur. 
Quod  vero  ad  Epilepsiam  attinet,  nequaquam  dif- 
ficile est  discrimen  ; hic  enim  vehementer  et  per- 

petuo  aeger,  durante  paroxysmo,  convellitur,  ces- 
sante vero  sanus  evasurus : In  Apoplexia,  contra, 
-convulsiones,  etiamsi  accesserint,  leves  ac  rarae 
esse  videntur,  neque  his  cessantibus  levatur  mor- 
bus. A soporosis  quibusdam  affectibus  ad  Apo- 
plexiam discernendam  sufficiet  placida  quies,  quae 
iis  innata  est,  neque  sane  in  iisdem  animadverte- 
re licet  istam  respirationem  laboriosam,  quae 
Apoplexiam  comitari  solet.  Quid  multa  ? Et- 
si ne  ipsius  quidem  Culleni  concinna  ac  diser- 
ta definitio  Apoplexiae,  universa  signa  compre- 
hendat, tamen  ita  paucis  complectitur,  ut  qui 
morbum  ab  illo  praeclaro  viro  descriptum  semel  vi- 
derit, is  ab  omnibus  aliis  affectibus  facile  dijudi- 
caret. 


DE  PROGNOSI. 

Sive  veterum  scripta  auctorum  volvamus,  sive 
recentiorum  experientiam  medicorum  animad- 
vertamus, praesagia  hujus  morbi  esse  infausta  vel 
saltem  dubia  fatendum  est.  Ut  vero  in  caeteris 
malis,  ita  praecipue  in  hoc,  ad  periculum  rite  as- 

stimandum  multa  sunt  reputanda.  iEgrotantis 
aetatem,  animum,  corporis  habitum,  victus  con- 
suetudinem, necnon  praegressa  incommoda,  anni 
tempus,  aeris  constitutionem,  denique  causas  prae- 
disponentes  et  excitantes,  caute  perpendere  opor- 
tet. Quando cun que  aliquem  aetate  jam  provec- 
tum, obesum,  florido  faciei  colore  praeditum,  me- 
racioribus uti  vinis  solitum,  vertigini,  vel  cepha- 
lalgiae, vel  arthritidi  prius  obnoxium,  corripit 
Apoplexia,  malum  est.  Quum  vero  hae  res  con- 
tingunt in  pluviosa,  frigida  et  austrina  coeli  con- 
stitutione, amissa  loquela,  nec  recuperanda, 
porro  curis  animum  fatigantibus,  pejus  : ubi  vera 
his  accesserunt  convulsiones,,  deficiente  pulsu,  ae- 
ger autem  invitus  feces  cum  urina  ejicit,  pessi- 
mum ; immo,  vix  ac  ne  vix  quidem  spei  locus  est- 
Vulnera  capitis  haud  raro  Apoplexiam  secum 
afferunt : quamvis  autem  hujusmodi  malum  con- 
tingat adolescenti,  nec  Cereri  nec  Baccho  ni- 
mium addicto,  nullis  curis  agitato,  nulla  adhuc 
passo  incommoda  ; porro  etsi  vulnus  adstantibus 
leve  esse  videatur,  incerta  saltem  erit  prognosis  ; 
res  enim  in  periculo  versatur.  Si  vero  Apoplexia 
juvenem  pleniore  corporis  habitu  prehenderit. 

forte  dapibus  vinoque  expletum,  castera  sanum, 
neque  morbus  in  ipso  impetu  vehemens  esse  vi- 
sus fuerit,  meliora  sperare,  eventum  que  felicio- 
rem quodammodo  praesagire  licebit. 

♦ 

DE  CURATIONE. 

Cum  ratio  medendi,  quod  ad  medicum  attinet, 
magni,  quod  ad  aegrotum,  permagni  interest,  de 
hac  fusius  loqui  licebit.  Neque  vero  hanc  incep- 
ti nostri  portionem  in  duas  partes,  alteram  quae 
ad  tollendum  morbum,  alteram  quae  ad  praeca- 
vendum pertineat,  dividere  alienum  esse  mihi 
videtur. — Ut  a priore  incipiam  : si  Arthritis  me- 
dicorum opprobrium  diu  appellata  fuerit,  Apo- 
plexia offendiculum,  iisdem  esse,  haud  immerito 
judicari  potest : revera  ipsum  vocabulum  instan- 
tis fati  periculum  indicat,  nec  defuerunt  homines, 
qui,  puncto  temporis,  hoc  malo  perierint.  Tran- 
seamus autem  ad  ea  morbi  exempla,  in  quibus 
artem  medendi  profuturam  sperare  liceat ; hasc 
vero  in  pueris  asque  ac  juvenibus,  in  maturis 
pariter  atque  in  senibus,  reperire  solent.  Ut  in 

caeteris  morbis,  ita  praecipue  in  hoc,  aetatis,  sexus, 
tum  corporis  tum  animi  habitus,  praegressorum 
malorum,  anni  temporis,  coeli  constitutionis,  si- 
miliumque, ratio  habenda  est.  Causae  autem  prae- 
disponentes,  et,  supra  omnia,  excitantes,  diligen- 
ter perscrutandae  sunt,  siquidem  sublata  causa 
tollitur  effectus.  Hoc  vero  minime  perpetuum 
esse  haud  negandum  ; in  Apoplexia  enim  causa 
edit  effectum,  quem  alii  effectus  eodem  vestigio 
excipiunt.  Ubi  indicia  hujus  mali  prius  memo- 
rata inter  se  conjunguntur,  talem  symptomatum 
concursum  praestant,  qualem  neque  ullum  aliud 
malum  ostendat,  neque  medicus  sine  quodam 
terrore  intueatur.  Nil  tamen  desperandum,  usu 
duce  et  auspice  usu  : ergo  accedente  insultu  apo- 
plectico,  cognitis  signis,  et  quantum  fieri  potest 
exploratis  causis,  statim  ad  auxilia  idonea  confu- 
giendum est.  Haec  inter  primum  locum  jure 
tenet  missio  sanguinis.  Quacunque  enim  aetate 
acciderit  id  malum,  pueritia  an  adolescentia,  me- 
dia aetate  an  senectute,  haud  praetermittenda 
sanguinis  detractio.  Quibuscunque  anni  tempo- 
ribus, hyeme  vel  aestate,  vere  vel  autumno,  quibus- 
cunquc  coeli  tempestatibus,  frigidis  an  calidis. 

siccis  an  pluviosis,  prehensus  fuerit  aliquis,  idem 
praesidium  est  tentandum.  Quotiescunque  de- 
mum infestarit  morbus  formidolosus,  sive  otiosi, 
sive  laboriosi,  sive  curis  pleni,  sive  vacui  fuerunt, 
sive  laute,  sive  parce  vixerint,  iis  omnibus  porri- 
gendum idem  remedium,  necnon  repetendum, 
prout  morbi  intentio  et  vires  aegri  patiuntur.  Si 
quid  Celsi  auctoritas  valet,  ex  ejus  libris  ex- 
cerpta quaedam  huc  attinentia  depromere  licebit. 
In  libri  tertii  capite  vicesimo  septimo,  De  Reso- 
lutione Nervorum  inscripto,  primum  Apoplexiae 
et  paralysis  quoddam  discrimen  monstrat ; de- 
inde ait,  “ Solent  autem  qui  per  omnia  membra 
vehementer  resoluti  sunt,  celeriter  rapi,  ac  si  cor- 
repti non  sunt,  diutius  quidem  vivunt ; sed  raro 
tamen  ad  sanitatem  perveniunt.  Si  omnia  mem- 
bra vehementer  resoluta  sunt,  sanguinis  detractio 
vel  occidit  vel  liberat.  Aliud  curationis  genus 
vix  unquam  sanitatem  restituit,  saepe  mortem 
tantum  differt.  Post  sanguinis  missionem,  si 
non  redit  et  motus  et  mens,  nihil  spei  su- 
perest:  si  redit,  sanitas  quoque  prospicitur.” 
Hoffm annus  etiam  paucis  missionem  san- 
guinis laudat ; is  enim  dicit : “ Periculosus 

Apoplexiae  morbus  sola  saepius  sanguinis  largiori 

detractione  ex  manu  discutitur,  quale  auxilium 
natura  non  subministrat.”  At  sanguis  e brachio, 
vel  e vena  jugulari,  vel  e temporibus  educendus 
est ; iterum  atque  iterum  pro  re  nata  repetenda 
detractio.  Neque  vero  praetereunda,  sanguinis 
per  cucurbitulas  missio,  quippe  quae  ab  eximiis 
scriptoribus  valde  laudata  fuerit ; inter  hos  sunt 
Morgagnius  et  W altherus.  Siquando  fe- 
bris in  universum  adsit,  e brachio  sanguinem 
mittere  utilissimum  est,  siquidem  nihil  citius  eam 
tollit  quam  venaesectio.  Neque  enim  ibimus  in- 
ficias, diversis  in  malis  febri  multum  proficere ; 
etsi  vero  in  serosa  Apoplexia  id  verum  esse  fatea- 
mur, in  sanguinea  tamen  obesse  concedendum 
est.  Quemadmodum  et  quoties  peragenda  san- 
guinis missio,  ex  usu  necnon  ratione  optime  in- 
telligemus.  Post  debitas  sanguinis  missiones,  ad 
alvi  ductionem  confugiendum  est.  Hoc  consilio, 
Rheum  Palmatum,  Sennam,  Aloen,  sales  medi- 
os, vel  demum,  quod  caeteris  auxiliis  longe  prae- 
stat, Hydrargyri  Submuriatem,  adhibere  licet. 
At  si  aliquid  sorbere  nequeat  aeger,  tum  enemata 
minus  aut  magis  acria  immittenda.  Perpauci 
quidem  sunt  morbi  in  quibus  prudens  purgati- 

tium  usus  parum  proficit,  neque  in  malo  tam  pe- 
riculoso hujusmodi  praesidia  omitti  debent.  Quod 
ad  vomitoria  medicamenta  attinet,  his  rarius 
utendum  est  in  Apoplexia,  quippe  cujus  causa 
rarius  in  ventriculo  delitescat.  Huc  refert  ex- 
emplum ab  Hoffmanno  traditum  foeminae  sep- 
tuaginta annorum,  quae  conatum  experta  fuerat 
ad  vomitum,  et  cui  jam  **  venaesectione  et  ant- 
apoplecticis  refocillatae  porrexit  medicus  eme- 
ticum, ex  granis  viginti  radicis  Ipecacuanhae  et 
grano  uno  Tartari  emetici.  Paulo  post  novus 
accessit  insultus  apoplecticus,  et  post  duodecim 
horas  aegra  animam  efflavit.”  Mox  vero  addit  : 
“ Perperam  oblatum  esse  huic  Apoplexiae  tactae 
vomitorium,  merito  judicandum ; quandoquidem 
in  ventriculo  nec  vomitus,  nec  Apoplexiae  fuit 
causa,  sed  is  potius  symptomaticus.  Compertum 
quoque  ex  pathologicis  est,  apoplecticum  insul- 
tum a sanguinis  et  humorum  congestione  ad  ca- 
put oboriri ; quumque  haec  congestio  sub  vomitu 
augeatur,  patet  utique  novo  insultui  per  emeti- 
cum ansam  fuisse  suppeditatam.”  Aliquando 
tamen  concitare  vomitiones  utile  esse  potest,  sci- 
licet, ubi  insolitam  immodicamque  vini,  vel  cujus- 

libet  ardentis  liquoris  potationem,  Apoplexia  ex- 
ceperit. Porro,  si  quis,  Opii,  Digitalis,  aliarum- 
ve  rerum  similium  nimia  portione  subito  assump- 
ta, Apoplexia  prehensus  fuerit,  vomitoria  sibi  lo- 
cum jure  vindicabunt.  Denique,  tria  tantum 
genera  remediorum  proposuimus,  quippe  quae  ad 
hunc  morbum  levandum  maxime  conferant,  san- 
guinis missiones,  purgantia,  emetica.  Verum 
enimvero  alicui  me  ter  interroganti,  ter  idem  re- 
sponsum redderem  : nempe,  sanguinis  missionem. 

Jam  vero  ad  eam  opusculi  partem  quae  ad  prae- 
cavendum morbum  pertinet,  properandum  est. 
Primum  est  medici,  fere  innumeras  hujus  mali 
causas  praedisponentes  pariter  atque  excitantes, 
quantum  fieri  potest,  et  explorare  et  memoria  te- 
nere : deinde  intueri  oportet  proprietates  homi- 
num, sine  quarum  notitia  non  facile  quicquam 
in  futurum  praesagiri,  nec  quisquam  ab  injuria 
custodiri  potest.  Qui  sese  bene  habet,  is  saepius 
a medico  alienus  est,  a medicina  abhorret ; at  si 
plenior  aliquis,  et  speciosior,  et  coloratior  factus 
est,  hunc  erit  medici  obnixe  praemonere  ut  sus- 
pecta bona  sua  habeat.  Est  etiam  animadver- 
tendum, obesos  plerumque  acutis  morbis,  et  dif- 


22 


DE  APOPLEXIA. 


ficultate  spirandi,  subitoque  saepe  mori,  quod  in 
corpore  tenuiore  vix  evenit : Sed  neque  diversas 
causas,  quae  Apoplexiam  inducunt,  neque  eas 
quae  gignunt,  hic  percurrere  opus  erit ; nam  fere 
omnibus  sunt  notae  ; ac  si  demum  suos  edere  ef- 
fectus iis  concessum  fuerit,  plerumque  frustra 
medicus  accersitur.  Medicum  igitur  pervigilare 
oportet,  atque  venienti  occurrere  morbo ; hic 
enim,  ut  poetae  verbis  utar,  “ sero  medicina  pa- 
ratur, cum  mala  per  longas  invaluere  moras.” 
Etsi  vero  in  tollendis  morbis  ars  medica  saepius 
parum  proficiat,  neque  tamen  dubitandum  est, 
quin  ad  eosdem  avertendos  plurimum  valeat : 
hac  in  re  medicinae  usus  est  praestantissimus. 
Cum  enim  ab  aere,  victu,  motu,  excretis  reten- 
tis, animi  affectibus,  et  similibus,  pendet  sanitas, 
et  morbi  proficiscuntur,  ut  ea  sciamus  quae  pro- 
sint et  noceant  humanis  corporibus,  pars  medici- 
nae est  utilissima.  Sed  quoniam  est  medicorum 
ita  praescribere  sanitatis  leges,  ut  imminentia 
mala  avertere  possint,  qui  medicinae  scientiam 
sibi  vindicant,  eos  majori  studio  ac  labore  hanc 
medicinae  partem  agitare  : qui  sanam  et  longam 
vitam  ducere  exoptant,  hos  consulere  medicos 

peritos  oportet,  aliquando  potest  ars  medica  tol- 
lere morbos,  sed  eos  praecavere  longe  potentior 
valet:  est  quoque  tutius  cavere,  ne  corpus  in 
morbos  proruat,  quam  ipsos  praesentes  depellere. 

Plura  de  hac  re  facile  proponerentur,  sed  tem- 
pus vetat:  redeamus  igitur  ad  Apoplexiam,  et  pau- 
cis absolvamus.  Amicum  quendam  vel  propin- 
quum huic  malo  procliviorem  esse  ponemus  ; huic 
corpus  est  obesum,  collum  breve,  facies  rubicunda ; 
meracioribus  uti  vinis  citra  ebrietatem  solet  ; ad 
satietatem  prandet ; apparatius  coenat ; sedentariae 
vitae,  necnon  curis,  gravibusque  occupationibus  de- 
ditus, per  menses  aliquot  vertigini  obnoxius  factus 
est : nuper  etiam  de  capitis  plenitudine  semel  at- 
que iterum  questus  fuit.  Is  adhuc  securus  edit,  bi- 
bit, dormit,  forsan  ab  aliis  adductus  ut  credat  se 
esse  sanum : profecto  huic  homini  impendet 
Apoplexia  : Quid  faciendum  ? Neque  dubii  ne- 
que morae  locus  erit.  Tali  in  reipsa  natura  ido- 
neum auxilium  indicat ; subita  enim  sanguinis  e 
naribus  profusio,  modo  morbum  depellit  modo 
avertit.  At  si  natura  (id  quod  saepius  accidit) 
deficiat,  secundum  artem  detrahendus  sanguis  ; 
iterum  atque  iterum,  si  opus  erit,  repetenda  de- 

tractio.  Dein  catharticis  et  laxantibus  diversi 
generis  pro  re  utendum  est.  Imperanda  absti- 
nentia a cibis  lautioribus  et  a vino  ; praecipienda 
gestatio,  cum  omnigena  corporis  exercitatione. 
Post  haec,  si  capiti  nihil  aeque  prodest  ac  aqua 
frigida,  is  cui  hoc  infirmum  est,  per  aestatem  id 
bene  largo  canali  quotidie  debet  aliquandiu  sub- 
jicere. Neque  tamen  corporis  solum,  sed  animi 
ratio  habenda ; frustra  enim  medicus,  alterum 
curabit,  nisi  alterum  temperarit.  Nihil  opus  est 
alia  exempla  hujus  mali  proferri ; nam  ex  uno 
aliquatenus  discemus  omnia.  Denique  quid  su- 
perest,  nisi  ut  cum  Galeno  doceamus,  “ perfec- 
tam curationem  a causis  exordiri ut  Celsi 
verbis  assentiamus,  “ Is  recte  curat  quem  causae 
origo  non  fallit ut  Fernelio  astipuler,  scite 
asserenti,  “ Morbos  absque  causarum  praecogni- 
tione nec  praecaveri  nec  feliciter  curari  posse  ?” 


FINIS. 


